
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 489 

18 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης μελών της Νομαρχιακής 
Επιτροπής Χωροταξίας και Περιβάλλοντος Ν. Κυ¬ 
κλάδων. 1 

Καθορισμός αμοιβής Ειδικού Συμβούλου του Οργα¬ 
νισμού Τουριστικής Εκπαίδευσης και Κατάρτισης 

(Ο.Τ.Ε.Κ.). 2 

Τροποποίηση της υπ’ αριθμ. 2/38756/0022/24.5.1999 
«Καθορισμός ειδικής πρόσθετης αμοιβής του προ¬ 
σωπικού της Γραμματείας της Αρχής Προστασίας 
Δεδομένων Προσωπικού Χαρακτήρα (ΦΕΚ 1265/ 
Β'/18.6.1999). 3 


Καθορισμός αποδοχών Επιθεωρητών Πτητικών Μέ¬ 
σων και Προτύπων του Σώματος Επιθεωρητών 
Ασφάλειας Πτήσεων που απασχολούνται με σύμ¬ 
βαση εργασίας ιδιωτικού δικαίου ορισμένου χρό¬ 
νου, στην Υπηρεσία Πολιτικής Αεροπορίας. 4 

Έγκριση νομίμων ορίων υπερωριακής εργασίας υπαλ¬ 
λήλων με σχέση εργασίας ιδιωτικού δικαίου αορί¬ 
στου χρόνου του Ταμείου Παρ/κών και Δανείων. 5 
Έγκριση πρόσληψης εννέα (9) ατόμων με σύμβαση 


έργου για το Δήμο Ραφήνας. 6 

Συγκρότηση Τριμελούς Επιτροπής στην Περιφέρεια 
Ηπείρου κατ’ εφαρμογή του άρθρου 26 του ν. 

3419/2005 (ΦΕΚ 297/Α76.12.2005). 7 

Μεταφορά οργανικών θέσεων υπαλλήλων Τεχνικής 
Υπηρεσίας των ΦΠΥΥΚΑ αρμοδιότητας της Β' 
Δ.Υ.ΠΕ. στην Κεντρική Υπηρεσία. 8 


Α ΠΟΦΑΣΕΙ Σ 

Αριθμ. 2/13177/0022 (1) 


Καθορισμός αποζημίωσης μελών της Νομαρχιακής Επιτρο¬ 
πής Χωροταξίας και Περιβάλλοντος Ν. Κυκλάδων. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του ν. 2026/1992 (ΦΕΚ 
43 Α'). 


2. Την υπ’ αριθμ. 393155/22.9.1992 κοινή υπουργική 
απόφαση«Περιορισμός συλλογικών οργάνων του Υπουρ¬ 
γείου Γεωργίας» (ΦΕΚ 579/Β'/23.9.1992). 

3. Τα υπ’ αριθμ. 332325/20.12.2005 και 305084/7.9.2005 
έγγραφα του Υπουργείου Αγροτικής Ανάπτυξης και 
Τροφίμων. 

4. Τα υπ’ αριθμ. 75998/25.7.1995 & 60022/10.2.1994 έγ¬ 
γραφα του Υπουργείου Γεωργίας. 

5. Τις υπ’ αριθμ. 85/9.1.2004 & 336/30.1.2006 αποφάσεις 
του Νομάρχη Κυκλάδων. 

6. Το υπ’ αριθμ. 2044/5.5.2005 έγγραφο της Ν.Α. Κυ¬ 
κλάδων. 

7. Τις διατάξεις του άρθρου 17 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες διατάξεις» (Α' 297). 

8. Τις διατάξεις του άρθρου 40 του ν. 849/1978 (ΦΕΚ 
232/Α'/1978), όπως συμπληρώθηκε με το άρθρο 8 του 
ν. 2129/1993. 

9. Τ ις διατάξεις του π.δ. 373/1995 «Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, Δημόσιας Διοίκησης και Αποκέντρωσης και καθο¬ 
ρισμού των αρμοδιοτήτων του» (201/Α'/1995). 

10. Την υπ’ αριθμ. ΔΙΔΚ/Φ.1/2/6139/24.3.2004 (ΦΕΚ 527/ 
Β'/24.3.2004) κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης «Ανάθεση αρμοδιοτήτων του Υπουργού 
Εσωτερικών, Δημόσιας Διοίκησης και Αποκέντρωσης 
στους Υφυπουργούς Εσωτερικών, Δημόσιας Διοίκησης 
και Αποκέντρωσης». 

11. Την υπ’ αριθμ. 37930/ΔΙΟΕ 1264 «Καθορισμός αρμο¬ 
διοτήτων των Υφυπουργών Οικονομίας και Οικονομικών 
(ΦΕΚ 1432/14.10.2005). 

12. Τις διατάξεις του π.δ. 81/2002 (ΦΕΚ 57/Α'/2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονο¬ 
μικών». 

13. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

14. Το γεγονός ότι από την εφαρμογή των διατάξεων 
της απόφασης αυτής δεν προκύπτει επιβάρυνση του 

κρατικού προϋπολογισμού, αλλά του προϋπολογισμού 
της Νομαρχιακής Αυτοδιοίκησης Κυκλάδων, η οποία θα 
καλυφθεί από εγγεγραμμένη πίστωση στον ΚΑΕ 0515 
«Αποζημίωση συμμετοχής σε συμβούλια και επιτροπές» 
και στο φορέα 291 Γεωργία, αποφασίζουμε: 

1. Καθορίζουμε την αποζημίωση του Προέδρου, των 
μελών και του Γραμματέα της Νομαρχιακής Επιτρο¬ 
πής Χωροταξίας και Περιβάλλοντος Ν. Κυκλάδων, ως 
ακολούθως: 

- Η κατά συνεδρίαση αποζημίωση του Προέδρου της 
Επιτροπής ορίζεται στα επτά εκατοστά (7/100) του δέ¬ 
κατου όγδοου (18ου) μισθολογικού κλιμακίου της κα¬ 
τηγορίας ΥΕ. 

- Η κατά συνεδρίαση αποζημίωση των μελών και του 
γραμματέα της Επιτροπής προκύπτει από πολλαπλασι¬ 
ασμό της αμοιβής του Προέδρου με τους συντελεστές 
0,85 και 0,65 αντίστοιχα. 

2. Η καταβαλλόμενη στις περιπτώσεις αυτές αμοιβή 
δεν μπορεί να υπερβαίνει τις πενήντα (50) συνεδριάσεις 
ετησίως. 

3. Η ανωτέρω αμοιβή καταβάλλεται μόνον εφόσον οι 
συνεδριάσεις γίνονται εκτός του κανονικού ωραρίου 
εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα (1) έτος πριν 
από την ημερομηνία δημοσίευσής της. 

Αθήνα, 4 Απριλίου 2006 

οι ΥΦΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

-♦- 

Αριθ. 2/15272/0022 (2) 

Καθορισμός αμοιβής Ειδικού Συμβούλου του Οργα¬ 
νισμού Τουριστικής Εκπαίδευσης και Κατάρτισης 
(Ο.Τ.Ε.Κ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του εδ. δ της παρ. 3 του άρθρου 30 
του ν. 3105/10.2.2003 (ΦΕΚ 29/Α'/10.2.2003) «Τουριστική 
εκπαίδευση και κατάρτιση, ρυθμίσεις για τον τουρισμό 
και άλλες διατάξεις». 

2. Τις διατάξεις του ν. 3205/2003 (ΦΕΚ 297/Α'/2003) 
«Μισθολογικά λειτουργών, υπαλλήλων Δημοσίου, ΝΠΔΔ- 
ΟΤΑ κ.λπ.». 

3. Το π.δ. 33/2006 «Διορισμός μελών της Κυβέρνησης 
και Υφυπουργών» (ΦΕΚ 35 Α'). 

4. Το π.δ. 123/2004 «Διορισμός Υπουργού, Αναπληρωτή 
Υπουργού και Υφυπουργών» (ΦΕΚ 86/Α'/2004). 

5. Τον ν. 3270/8.10.2004 (ΦΕΚ 187/Α711.10.2004) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

6. Την υπ’ αριθμ. 37930/ΔΙΟΕ 1264 (ΦΕΚ 1432/Β7 
14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομικών». 

7. Την υπ’ αριθμ. 14426/28.12.2005 απόφαση του Υπουρ¬ 
γού Τουριστικής Ανάπτυξης με θέμα «Διορισμός Ειδικού 
Συμβούλου του ΟΤΕΚ» (ΦΕΚ 332/ΝΠΔΔ/30.12.2005). 

8. Τις διατάξεις του άρθρου 40 του ν. 849/1978 όπως 


συμπληρώθηκε με το άρθρο 8 του ν. 2129/1993 (ΦΕΚ 
57/Α'). 

9. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98). 

10. Το γεγονός ότι από την απόφαση αυτή θα προκύψει 
επιπλέον δαπάνη ύψους 35.000 ευρώ για κάθε ένα από 
τα έτη 2006 και 2007 η οποία θα καλυφθεί από τον ΚΑ 
0429 του προϋπολογισμού του ΟΤΕΚ των αντιστοίχων 
οικονομικών ετών, αποφασίζουμε: 

Καθορίζουμε τις μηνιαίες αποδοχές του Ειδικού Συμ¬ 
βούλου του Οργανισμού Τουριστικής Εκπαίδευσης και 
Κατάρτισης (Ο.Τ.Ε.Κ.), Παπαγιάννη Δημήτριο του Ιωάννη, 
στο ποσό των 2.500 €. 

Η ισχύς της παρούσας αρχίζει από την ημερομηνία 
έναρξης ανάληψης των καθηκόντων του ως άνω Συμ¬ 
βούλου, (ΦΕΚ 332/Τεύχος ΝΠΔΔ/30.12.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΤΟΥΡΙΣΤΙΚΗΣ ΑΝΑΠΤΥΞΗΣ 

Π. ΔΟΥΚΑΣ ΦΑΝΗ ΠΑΛΛΗ - ΠΕΤΡΑΔΙΑ 

-♦- 

Αριθ. 2/3153/0022 (3) 

Τροποποίηση της υπ’ αριθμ. 2/38756/0022/24.5.1999 
«Καθορισμός ειδικής πρόσθετης αμοιβής του προ¬ 
σωπικού της Γραμματείας της Αρχής Προστασί¬ 
ας Δεδομένων Προσωπικού Χαρακτήρα (ΦΕΚ 1265/ 
Β718.6.1999). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Εχοντας υπόψη: 

1. Τις διατάξεις του άρθρου 20 παρ. 10 του ν. 2472/1997 
(ΦΕΚ 50/Α71997) «Προστασία του ατόμου από την επε¬ 
ξεργασία δεδομένων προσωπικού Χαρακτήρα» όπως 
η παράγραφος αυτή συμπληρώθηκε με την παρά¬ 
γραφο 16 του άρθρου 13 του ν. 2703/1999 (ΦΕΚ 72/ 
Α'/8.4.1999)«Αναπροσαρμογή συντάξεων συνταξιούχων 
μελών ΔΕΠ των ΑΕΙ, ΕΠ των ΤΕΙ, γιατρών ΕΣΥ και διπλω¬ 
ματικών υπαλλήλων, ρύθμιση συνταξιοδοτικών θεμάτων 
και άλλες διατάξεις». 

2. Την υπ’ αριθμ. 37930/ΔΙΟΕ 1264/14.10.2005/β/1432) 
κοινή απόφαση του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών». 

3. Το γεγονός ότι από τις διατάξεις της απόφασης αυ¬ 
τής προκαλείται για το τρέχον οικονομικό έτος, καθώς 
και για καθένα από τα επόμενα έτη, επιπλέον δαπάνη 
ποσού εβδομήντα ενός χιλιάδων πενήντα δύο ευρώ και 
σαράντα οκτώ λεπτών (71.052,48 ευρώ) για το σύνολο 
του υπηρετούντος προσωπικού της Αρχής Προστασίας, 
το οποίο και θα καλυφθεί από πιστώσεις του προϋπολο¬ 
γισμού εξόδων της Αρχής Προστασίας Ε.Φ. 17-610 ΚΑΕ 
0289 «Λοιπές αποζημιώσεις», αποφασίζουμε: 

Τροποποιούμε την υπ’ αριθμ. 2/38756/0022/24.5.1999, 
απόφαση «Καθορισμός ειδικής πρόσθετης αμοιβής του 
προσωπικού της Γραμματείας της Αρχής Προστασίας 
Δεδομένων Προσωπικού Χαρακτήρα» και αυξάνουμε τα 
χορηγούμενα ποσά των παρακάτω κατηγοριών, 
ανερχόμενα ήδη ως ακολούθως: 

1. Χορηγούμε στον Διευθυντή Γραμματείας της Αρχής 
Προστασίας Δεδομένων το ποσό των επτακοσίων ευρώ 
(700,00 €). 

2. Χορηγούμε στον Προϊστάμενο του Τμήματος Ελε¬ 
γκτών της Αρχής Προστασίας Δεδομένων, το ποσό των 
πεντακοσίων τριάντα ευρώ (530,00 €). 

3. Στους Προϊσταμένους των Τμημάτων Επικοινωνίας 
και Διοικητικού - Οικονομικού της Αρχής Προστασίας 
Δεδομένων καθώς επίσης και στο προσωπικό του Τμή¬ 
ματος Ελεγκτών της Αρχής Προστασίας και στον εκκα- 
θαριστή αποδοχών το ποσό των πεντακοσίων τριάντα 
ευρώ (530 €) από το χορηγούμενο στις δύο κατηγορίες 
μέχρι πρότινος ποσό των τετρακοσίων σαράντα ευρώ 
και είκοσι λεπτών (440,20). 

4. Στο προσωπικό κατηγορίας ΠΕ στο ποσό των τε¬ 
τρακοσίων εβδομήντα ευρώ (470,00 ευρώ) από το ποσό 
των διακοσίων ενενήντα τριών ευρώ και σαράντα επτά 
λεπτών (293,47 ευρώ). 

5. Στο προσωπικό κατηγορίας ΤΕ στο ποσό των τε¬ 
τρακοσίων εβδομήντα ευρώ (470,00 ευρώ) από το ποσό 
των διακοσίων τριάντα τεσσάρων ευρώ και εβδομήντα 
επτά ευρώ (234,77 ευρώ). 

6. Στο προσωπικό κατηγορίας ΔΕ στο ποσό των τε¬ 
τρακοσίων είκοσι ευρώ (420,00 ευρώ) από το ποσό των 
εκατόν εβδομήντα έξι ευρώ και εβδομήντα τριών λεπτών 
(176,73). 

7. Στο προσωπικό κατηγορίας ΥΕ στο ποσό των τε¬ 
τρακοσίων είκοσι ευρώ (420,00 ευρώ) από το ποσό των 
εκατόν εβδομήντα έξι ευρώ και εβδομήντα τριών λεπτών 
(176,73 ευρώ). 

Η ανωτέρω ειδική πρόσθετη αμοιβή περικόπτεται 
σύμφωνα με την παρ. 3 του αρ. 12 του ν. 3205/2003 
όπως αντικαταστάθηκε από την παρ. 2 του αρ. 9 του ν. 
3408/2005 και όπως εκάστοτε ισχύει. 

Κατά τα λοιπά ισχύουν οι διατάξεις της υπ’ αριθμ. 
2/38756/0022/24.05.1999 απόφασής μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Απριλίου 2006 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Π. ΔΟΥΚΑΣ ΑΝΑΣΤΑΣΗΣ ΠΑΠΑΛΗΓΟΥΡΑΣ 

-♦- 

Αριθ. 2/2663/0022 (4) 

Καθορισμός αποδοχών Επιθεωρητών Πτητικών Μέσων 
και Προτύπων του Σώματος Επιθεωρητών Ασφάλει¬ 
ας Πτήσεων που απασχολούνται με σύμβαση εργα¬ 
σίας ιδιωτικού δικαίου ορισμένου χρόνου, στην Υπη¬ 
ρεσία Πολιτικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις 

α. του ν.δ. 714/1970 (238/Α') «περί ιδρύσεως Δ/νσεως 
Εναερίων Μεταφορών» όπως τροποποιήθηκε μεταγε¬ 
νέστερα με το ν. 1340/1983 (35/Α'), 

β. του ν. 2362/1995 (247/Α') «περί Δημόσιου Λογιστικού 
κ,λπ.» σε συνδυασμό με τις διατάξεις των νομοθετικών 
κειμένων των διατηρουμένων σε ισχύ βάσει των 
διατάξεων της παραγ. 1 του άρθρου 112 του ίδιου 
νόμου, 


γ. του ν. 2912/2001 (ΦΕΚ 94/Α') «περί προσαρμογής 
στις διατάξεις της οδηγίας 94/56/ΕΚ του Ευρωπαϊκού 
Συμβουλίου για τη θέσπιση βασικών αρχών που διέ- 
πουν τις έρευνες ατυχημάτων και συμβάντων Πολιτικής 
Αεροπορίας κλπ.» και ειδικότερα των παρ. 2 και 3 του 
άρθρου 32 αυτού. 

δ. του π.δ. 57/2002 (50/Α') «Επιθεωρητές Πτητικών Μέ¬ 
σων και Προτύπων του Σώματος Επιθεωρητών Ασφαλεί¬ 
ας Πτήσεων της ΥΠΑ», 'όπως ισχύει και του π.δ. 147/2005 
(ΦΕΚ 200/Α'), 

ε. του π.δ. 410/1988 (191/Α')«Κώδικας του επί συμβάσει 
εργασίας ιδιωτικού δικαίου προσωπικού του Δημοσίου, 
των ΟΤΑ και λοιπών ΝΠΔΔ», 

στ. του π.δ. 147/2005 (200/Α') «Επιθεωρητές Πτητι¬ 
κών Μέσων και Προτύπων του Σώματος Επιθεωρητών 
Ασφάλειας Πτήσεων της Υπηρεσίας Πολιτικής Αερο¬ 
πορίας», 

ζ. της υπ’ αριθμ. 37930/ΔΙ0Ε/1264/14.10.2005 κοινής από¬ 
φασης του Πρωθυπουργού και του Υπουργού Οικονομι¬ 
κών (1432 Β'/2005) «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών», 

η. τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98), 

θ. της υπ’ αριθμ. ΔΙΠΠ/Φ Εγκρ 17/414/17462/12.10.2005 
απόφαση της Επιτροπής του άρθρου 2 παραγ. 1 της υπ’ 
αριθμ. 55/1998 ΠΥΣ (ΦΕΚ 265/Α'), με την οποία εγκρίθηκε 
η πρόσληψη ένδεκα (11) επιθεωρητών Πτητικών Μέσων 
και Προτύπων του Σώματος Επιθεωρητών Ασφάλειας 
Πτήσεων που απασχολούνται με σύμβαση εργασίας 
ιδιωτικού δικαίου ορισμένου χρόνου ,τριετούς διάρκειας, 
στην ΥΠΑ, με δυνατότητα ανανέωσης για μία ακόμα 
τριετία, 

ι. του άρθρου 40 του ν. 849/1978 (ΦΕΚ/232/Α'), όπως 
συμπληρώθηκε με το άρθρο 8 του ν. 2129/1993 (ΦΕΚ 
57/Α'), 

ια. της υπ’ αριθμ. ΥΠΑ/Δ9/Α/661/317/10.1.2006 Κύρωσης 
Πίνακα αξιολογικής κατάταξης υποψηφίων επιθεωρητών 
ασφάλειας πτήσεων, 

ιβ. της σχετικής πράξης πρόσληψης των ένδεκα (11) 
επιθεωρητών. 

2. Το γεγονός ότι από τις διατάξεις της απόφασης αυ¬ 
τής προκαλείται ετησία δαπάνη ύψους ποσού 596.890 €, 
η οποία θα βαρύνει τις πιστώσεις του Προϋπολογισμού 
ΥΠΑ, ειδ φορέας 39/120, ΚΑΕ 0342, οικονομικού έτους 
2006, αποφασίζουμε: 

1. Καθορίζουμε τις μηνιαίες αποδοχές των υπαλλήλων 
με σχέση ιδιωτικού δικαίου ορισμένου χρόνου, τριετούς 
διάρκειας, με δυνατότητα ανανέωσης για μία ακόμα 
τριετία, που ασκούν καθήκοντα Επιθεωρητού Πτητικών 
Μέσων και Προτύπων του Σώματος Επιθεωρητών Ασφα¬ 
λείας Πτήσεων, στην Υπηρεσία Πολιτικής Αεροπορίας, 
σύμφωνα με τις διατάξεις του π.δ. 147/2005 (ΦΕΚ 200/Α'), 
ως ακολούθως: 

Α. Προκειμένου για επιθεωρητές πτητικής λειτουρ¬ 


γίας 

- Βασικός Μισθός 2.186 ευρώ 

- Εξοδα παράστασης 558 ευρώ 

- Εξοδα Κίνησης 683 ευρώ 

- Πάγια αποζημίωση για 

απασχόληση χωρίς ωράριο.683 ευρώ 

ΣΥΝΟΛΟ .4.110 € 

Β. Προκειμένου για επιθεωρητές πτητικής ικανότη- 
τος 

- Βασικός Μισθός 2.036 ευρώ 

- Εξοδα παράστασης 558 ευρώ 

- Εξοδα Κίνησης 683 ευρώ 

- Πάγια αποζημίωση για 

απασχόληση χωρίς ωράριο.533 ευρώ 

ΣΥΝΟΛΟ .3.835 € 

Γ. Προκειμένου για επιθεωρητές ασφαλείας θαλάμου 
επιβατών 

- Βασικός Μισθός 1.886 ευρώ 

- Εξοδα παράστασης 558 ευρώ 

- Εξοδα Κίνησης 683 ευρώ 

- Πάγια αποζημίωση για 

απασχόληση χωρίς ωράριο.383 ευρώ 

ΣΥΝΟΛΟ .3.510 € 

2. Πέραν των ανωτέρω αποδοχών καμμία άλλη απο¬ 
ζημίωση δεν καταβάλλεται με τη μορφή οποιουδήποτε 
επιδόματος ή πρόσθετης αμοιβής, ούτε μισθός από άλλη 
αιτία ή εργοδότη, πλην των επιδομάτων Εορτών (Χρι¬ 
στουγέννων - Πάσχα) και Επιδόματος Αδειας, τα οποία 
χορηγούνται σύμφωνα με τα ισχύοντα στην εργατική 
νομοθεσία. 

3. Οι ως άνω καθοριζόμενες αποδοχές βαρύνονται με 
κρατήσεις σύμφωνα με τις διατάξεις του ΙΚΑ. 

4. Στις περιπτώσεις κατά τις οποίες τις θέσεις των 
επιθεωρητών ασφαλείας πτήσεων καταλαμβάνουν 
στρατιωτικοί ή πολιτικοί συνταξιούχοι, έχουν εφαρμο¬ 
γή οι διατάξεις του άρθρου 4 παρ. 9 του ν. 2512/1997, με 
την επιφύλαξη των διατάξεων που ισχύουν κάθε φορά 
σχετικά με το ανώτατο όριο απολαβών στο Δημόσιο 
Τομέα. 

5. Οι αναφερόμενες στην παράγραφο 1 της παρούσας 
αποδοχές περιορίζονται στο ήμισυ, καθόλο το χρονικό 
διάστημα που απαιτείται μέχρι οι προσληφθέντες Επι¬ 
θεωρητές, αποκτήσουν το πιστοποιητικό Επιθεωρητού 
Ασφάλειας Πτήσεων. 

6. Η δαπάνη που θα προκληθεί από την την εφαρμο¬ 
γή των διατάξεων της απόφασης αυτής, υπολογίζεται 
σε 596.890 € για το έτος 2006 και για καθένα από τα 
επόμενα οικονομικά έτη και θα καλυφθεί από τις Πι¬ 
στώσεις Προϋπολογισμού ΥΠΑ, ειδ.Φορέας 39/120 και 
ΚΑΕ 0342 με μεταφορά κονδυλίων από τα έσοδα του 
ειδικού λογαριασμού «ποσά ΤΑΑΣ και ΤΑΕΑ υπέρ ΥΠΑ» 
σύμφωνα με το ισχύον π.δ. αρ. 147/2005. 

7. Η ισχύς της απόφασης αυτής η οποία θα δημοσι- 
ευθεί στην Εφημερίδα της Κυβερνήσεως, αρχίζει από 
1.1.2006. 

Αθήνα, 5 Απριλίου 2006 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Π. ΔΟΥΚΑΣ ΜΙΧΑΛΗΣ ΛΙΑΠΗΣ 

-*- 

Αριθ. 2/15896/0022 (5) 

Έγκριση νομίμων ορίων υπερωριακής εργασίας υπαλλή¬ 
λων με σχέση εργασίας ιδιωτικού δικαίου αορίστου 
χρόνου του Ταμείου Παρ/κών και Δανείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003). 


2. Τις διατάξεις του δ/τος 515/1970 «περί χρονικών 
ορίων εργασίας μισθωτών» όπως συμπληρώθηκαν από 
το ν.δ. 264/1973. 

3. Τις διατάξεις του π.δ. 410/1988 «Κώδικας προσωπικού 
με σύμβαση εργασίας ιδιωτικού δικαίου του Δημόσιου 
των Ο.Τ.Α και των λοιπών Ν.Π.Δ.Δ.» 

4. Την υπ’ αριθμ. 548/27.1.2004 απόφαση έγκρισης υπε- 
ρωριακής εργασίας, της Επιθεώρησης Εργασίας. 

5. Την υπ’ αριθμ. 2/13071/0022/18.5.99 εγκύκλιο της 22ης 
Δ/νσης Μισθολογίου του Γ.Λ.Κ. 

6. Την υπ’ αριθμ. 2/80345/8.11.1999 κοινή υπουργική από¬ 
φαση «Μεταβίβαση εξουσίας υπογραφής σύμφωνα με 
το άρθρο 7 παρ. 1 του ν. 1943/1991». 

7. Τις υπάρχουσες υπηρεσιακές ανάγκες. 

8. Το γεγονός ότι, από τις διατάξεις της παρούσης 
προκαλείται δαπάνη ύψους 20.000 ευρώ που θα καλυ¬ 
φθεί από τις πιστώσεις του ΚΑΕ 0261 του Προϋπολογι¬ 
σμού του Τ.Π. και Δανείων έτους 2006, αποφασίζουμε: 

Εγκρίνουμε υπερωριακή απασχόληση σε είκοσι δύο 
(22) υπαλλήλους με σχέση εργασίας ιδιωτικού δικαίου 
αορίστου χρόνου του Ταμείου Παρ/κών και Δανείων 
μέσα στα νόμιμα όρια για το έτος 2006 μέχρι 120 ώρες 
συνολικά ο καθένας το χρόνο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2006 

Ο Γ ενικός Γ ραμματέας 
ΓΕΩΡΓΙΟΣ ΚΟΥΡΗΣ 
-♦- 

Αριθ. 08/ΔΤΑ/6707 (6) 

Έγκριση πρόσληψης εννέα (9) ατόμων με σύμβαση 
έργου για το Δήμο Ραφήνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (ΦΕΚ206/Α78.10.1997). 

3. Τις υπ’ αριθμ. 28077/17.8.2000 και 14196/4.4.2003 
εγκυκλίους του ΥΠΕΣΔΔΑ. 

4. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α76.8.2004). 

5. Το υπ’ αριθμ. πρωτ. 14540/21.3.2006 έγγραφο του 
ΥΠΕΣΔΔΑ, με το οποίο μας γνωστοποίησε την υπ’ αριθμ. 
13342/14.3.2006 απόφαση κατανομής του Υφυπουργού 
Εσωτερικών, Δημόσιας Διοίκησης και Αποκέντρωσης 
συμβάσεων μίσθωσης έργου, για ένα (1) έτος. 

6. Την υπ’ αριθμ. 217/2005 απόφαση του Δημοτικού 
Συμβουλίου Ραφήνας, με την οποία ζητείτε η έγκριση 
πρόσληψης εννέα (9) ατόμων με σύμβαση έργου, απο¬ 
φασίζουμε: 

Εγκρίνουμε την υπ’ αριθμ. 217/2005 απόφαση του 
Δημοτικού Συμβουλίου Ραφήνας, με την οποία ζητείται 
η έγκριση πρόσληψης εννέα (9) ατόμων με σύμβαση 
έργου για τον Δήμο Ραφήνας και συγκεκριμένα: 

Δύο (2) Διοικητικούς, με έργο την καταγραφή στους 
Η/Υ των παροχών ύδρευσης, με συνολική αμοιβή 
13.700,00 € έκαστος. 

Δύο (2) Καθαρίστριες, με έργο τον καθορισμό εσωτε- 

ρικών χώρων των κτιρίων του Δήμου με συνολική αμοιβή 
11.000,00 € έκαστη. 

Ένας (1) ΠΕ Αρχιτέκτονας, με έργο την εκπόνηση, 
παρακολούθηση αρχιτεκτονικών μελετών, με συνολική 
αμοιβή 21.000,00 €. 

Ένας (1) ΠΕ Ψυχολόγος, με έργο την πρόληψη εμφάνι¬ 
σης ψυχικών διαταραχών παιδιών, εφήβων και ενηλίκων 
με συνολική αμοιβή 14.000,00 €. 

Ένας (1) ΤΕ Γεωπόνος, με έργο την παρακολούθηση 
των δενδροφυτεύσεων κατά την αναδάσωση των καμέ¬ 
νων δένδρων, με συνολική αμοιβή 16.000,00 €. 

Ένας (1) ΤΕ Μηχανολόγος Μηχανικός, με έργο την 
βελτίωση των συντασσομένων μελετών, τις επιβλέψεις 
έργων (κτιριακές εγκαταστάσεις, έργα ύδρευσης) και 
τη σύνταξη επιμετρήσεων σε εκτελεσμένα έργα, με συ¬ 
νολική αμοιβή 16.800,00 €. 

Ένας (1) ΤΕ Τοπογράφος Μηχανικός, με έργο την 
τεχνική υπηρεσία για την μελέτη-δημοπράτηση-κατα- 
σκευή - επίβλεψη έργων του ΓΚΠΣ, με συνολική αμοιβή 
16.000,00 €. 

Ως τόπος εκτέλεσης των ανωτέρω έργων ορίζεται ο 
Δήμος Ραφήνας. 

Η χρονική διάρκεια των ανωτέρω συμβάσεων θα είναι 
ενός έτους. 

Η δαπάνη μισθοδοσίας για την υλοποίηση των ανω¬ 
τέρω συμβάσεων έργου θα καλυφθεί μέσω του προ¬ 
ϋπολογισμού έτους 2006 του Δήμου Ραφήνας, όπως 
βεβαιώνεται με την υπ’ αριθμ. 7579/6.10.2005 βεβαίωση 
του Δήμου Ραφήνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 4 Απριλίου 2006 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθ. 7610 (7) 

Συγκρότηση Τριμελούς Επιτροπής στην Περιφέρεια Ηπεί¬ 
ρου κατ’ εφαρμογή του άρθρου 26 του ν. 3419/2005 
(ΦΕΚ 297/Α'/6.12.2005) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Το ν. 2503/1977 «Περί Διοίκησης, Οργάνωσης και 
Στελέχωσης της Περιφέρειας κ.τ.λ.». 

2. Το ν. 2323/1995 «Υπαίθριο Εμπόριο και άλλες διατά¬ 
ξεις», όπως τροποποιήθηκε με το ν. 3419/2005. 

3. Το ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις». 

4. Την υπ’ αριθμ. Α2-1149/25.5.2004 απόφαση του Υφυ¬ 
πουργού Ανάπτυξης «Ρυθμίσεις σχετικά με τον τρόπο 
επιβολής των διοικητικών προστίμων των άρθρων 5 
και 7 του ν. 2323/1995, όπως αντικαταστάθηκε με το ν. 
3190/2003». 

5. Την ανάγκη συγκρότησης και προσδιορισμού του 
έργου της προβλεπόμενης Τριμελούς Επιτροπής από 
το άρθρο 7Α του ν. 2323/1995, όπως συμπληρώθηκε με 
το άρθρο 26 του ν. 3419/2005, με γνώμονα την απόδοση 
της ορθής κρίσης περί του εάν οι Πράξεις Βεβαίωσης 
Παράβασης, που εκδίδονται από τα Κ.Ε.Λ.Α.Υ.Ε. στους 
χώρους του Υπαίθριου Εμπορίου και Λαϊκών Αγορών, 
είναι νομότυπες, για την προστασία των ελεγχομένων 
πωλητών των χώρων αυτών. 


6. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Συγκρότηση της Τριμελούς Επιτροπής 

1. Συγκροτούμε στην Περιφέρεια Ηπείρου Τριμελή Επι¬ 
τροπή, αποτελούμενη από τους κατωτέρω υπαλλήλους 
με βαθμό Α', με τους αναπληρωτές τους: 

α) Τσιατούρα Χρήστο, Προϊστάμενο της Διεύθυνσης 
Αυτ/σης και Αποκέντρωσης της Περιφέρειας Ηπείρου 
του κλάδου Διοικητικού - Οικονομικού, κατηγορίας ΠΕ, 
ως τακτικό μέλος, που ορίζεται και Πρόεδρος της Επι¬ 
τροπής, με αναπληρωτή του τον Ανδρέου Ηλία, υπάλ¬ 
ληλο της Δ/νσης Αυτ/σης και Αποκ/σης, του κλάδου 
Διοικητικού - Οικονομικού, κατηγορίας ΠΕ. 

β) Ζήνα Αρετή, Προϊσταμένη της Δ/νσης Δ/σης της 
Περιφέρειας Ηπείρου του Κλάδου Διοικητικού - Οι¬ 
κονομικού, κατηγορίας ΠΕ, ως τακτικό μέλος με ανα- 
πληρώτριά της την Κλούμπα Λεμονιά, υπάλληλο της 
Δ/νσης Δ/σης του κλάδου Διοικητικού - Οικονομικού, 
κατηγορίας ΠΕ. 

γ) Γεωργάκη Γεωργία, υπάλληλο της Δ/νσης Αυτ/σης 
και Αποκ/σης της Περιφέρειας Ηπείρου του κλάδου 
Διοικητικού - Οικονομικού, κατηγορίας ΠΕ, ως τακτικό 
μέλος, με αναπληρωτή της τον Σταμένκοβιτς Θεόφιλο, 
υπάλληλο της Δ/νσης Αυτ/σης και Αποκ/σης του κλάδου 
Διοικητικού - Οικονομικού, κατηγορίας ΠΕ. 

2. Κατά τη συζήτηση των υποθέσεων από την Τριμελή 
Επιτροπή, παρίσταται και εισηγείται σχετικά επί αυτών, 
χωρίς δικαίωμα ψήφου, η Μπαλάφα Ευαγγελία, υπάλλη¬ 
λος της Δ/νσης Αυτ/σης και Αποκ/σης της Περιφέρειας 
Ηπείρου του κλάδου Διοικητικού - Οικονομικού, κατη¬ 
γορίας ΠΕ, αναπληρούμενη από τον Τσολίγκα Διονύσιο, 
υπάλληλο της Δ/νσης Αυτ/σης και Αποκ/σης του κλάδου 
Διοικητικού - Οικονομικού, κατηγορίας ΠΕ. 

3. Γ ραμματέας της Επιτροπής ορίζεται η Ρούσση Όλγα, 
υπάλληλος της Δ/νσης Αυτ/σης και Αποκ/σης της Περι¬ 
φέρειας Ηπείρου του Κλάδου Διοικητικών Γραμματέων, 
κατηγορίας ΔΕ με βαθμό Α', αναπληρούμενη από τη 
Τζιάλλα Ευαγγελία, υπάλληλο της Δ/νσης Αυτ/σης και 
Αποκ/σης του κλάδου Διοικητικών Γ ραμματέων, κατη¬ 
γορίας ΔΕ με βαθμό Α'. 

Άρθρο 2 

Έργο και απαρτία της τριμελούς επιτροπής - 
Τρόπος λήψης απόφασης και τόπος συνεδρίασης αυτής 

1. Έργο της Τ ριμελούς Επιτροπής θα είναι κάθε 
φορά: 

α) Να διαπιστώνει εάν το χρηματικό πρόστιμο που κα- 
ταλογίσθηκε με την εκδοθείσα από τα Κλιμάκια Ελέγχου 
Λαϊκών Αγορών και Υπαίθριου Εμπορίου (Κ.Ε.Λ.Α.Υ.Ε.) Πρά¬ 
ξη Βεβαίωσης Παράβασης, σε βάρος του προσφεύγοντος 
ενώπιον της Επιτροπής πωλητή, επιβλήθηκε καθ’ υπέρβα¬ 
ση αρμοδιότητας ή εάν προηγουμένως δεν αξιολογήθηκαν 
από τα ανωτέρω ελεγκτικά όργανα όλα εκείνα τα στοιχεία 
και έγγραφα του πωλητή, που κρίνονται επαρκή για τη 
διαπίστωση της μη τέλεσης της παράβασης. 

β) Να αποφαίνεται εάν μετά την αξιολόγηση όλων των 
παραπάνω, συντρέχει ή όχι λόγος να κινηθούν οι διαδι¬ 
κασίες αποστολής του σχετικού φακέλου του πωλητή 

στην αρμόδια Δ.Ο.Υ., για βεβαίωση του επιβληθέντος 
προστίμου. 

2. Η Τριμελής Επιτροπή ευρίσκεται σε απαρτία, εάν 
κατά τις συνεδριάσεις αυτής παρευρίσκονται και τα 
τρία (3) παραπάνω μέλη της (τακτικά ή αναπληρωμα¬ 
τικά, κατά περίπτωση). 

3. Οι αποφάσεις της Τριμελούς Επιτροπής λαμβάνο- 
νται ομόφωνα ή με απόλυτη πλειοψηφία. 

4. Οι συνεδριάσεις της Επιτροπής είναι μυστικές και 
ως εκ τούτου σε αυτές παρίστανται τα τρία (3) μέλη 
της Επιτροπής, ο Γραμματέας και ο κατά τα ανωτέρω 
αρμόδιος εισηγητής. 

5. Η Επιτροπή συνεδριάζει κατά τις εργάσιμες ημέρες 
και ώρες. Η συνεδρίαση πραγματοποιείται στο Γ ραφείο 
του Διευθυντή της Δ/νσης Αυτοδιοίκησης και Αποκέ¬ 
ντρωσης της έδρας της Περιφέρειας. 

Άρθρο 3 

Τήρηση βιβλίου Πρωτοκόλλου από τη Γραμματεία της 

Επιτροπής - Υποχρεώσεις της Τριμελούς Επιτροπής 

1. Με ευθύνη της Γραμματέα της Επιτροπής, τηρείται 
βιβλίο Πρωτοκόλλου, όπου καταχωρούνται κάθε φορά 
τα αιτήματα των θιγομένων ανωτέρω πωλητών, που 
προσφεύγουν ενώπιον της Τριμελούς Επιτροπής. 

2. Εντός δέκα (10) ημερών, το αργότερο, από την υπο¬ 
βολή των ως άνω αιτημάτων των θιγομένων πωλητών, η 
Τριμελής Επιτροπή υποχρεούται όπως έχει συνεδριάσει 
και εξετάσει τις υποθέσεις αυτές και έχει αποφανθεί 
σχετικά, κατ’ εφαρμογή των διατάξεων του άρθρου 2 
της παρούσας. 

3. Αμέσως μετά το πέρας του έργου της, η Επιτροπή 
ενημερώνει εγγράφως την καθ’ ύλην αρμόδια Δ/νση ή 
Τμήμα Εμπορίου των κατά τόπους Νομαρχιακών Αυτοδιοι¬ 
κήσεων, επί του πορίσματος της εξέτασης του αιτήματος 
του προσφεύγοντος πωλητή, δηλαδή αν συντρέχει ή όχι 
λόγος αποστολής του φακέλου στην αρμόδια Δ.Ο.Υ. 

4. Με ευθύνη της Γραμματέα της Επιτροπής, σε κάθε 
συνεδρίαση της Επιτροπής, συντάσσεται σχετικό πρα¬ 
κτικό, που υπογράφεται από τον Πρόεδρο και τα μέλη 
της Επιτροπής και φυλάσσεται στο αρχείο της Γραμ- 
ματείας της Τριμελούς Επιτροπής. 

Άρθρο 4 

Υποχρεώσεις θιγομένων πωλητών, που προσφεύγουν 
ενώπιον της Τριμελούς Επιτροπής 

1. Σε εφαρμογή του άρθρου 26 του ν. 3419/2005 εφό¬ 
σον οι θίγόμενοι πωλητές Υπαίθριου Εμπορίου και Λα¬ 
ϊκών Αγορών, σε βάρος των οποίων εκδόθηκε από τα 
Κ.Ε.Λ.Α.Υ.Ε. Πράξη Βεβαίωσης Παράβασης με το επι- 
βληθέν χρηματικό πρόστιμο, επιθυμούν να προσφύγουν 
ενώπιον της Τριμελούς Επιτροπής, οφείλουν όπως, το 
αργότερο μέσα σε τρεις (3) εργάσιμες ημέρες από την 
ημερομηνία έκδοσης της Πράξης Βεβαίωσης Παράβα¬ 
σης, έχουν καταθέσει στο Πρωτόκολλο της Γραμματεί- 
ας της Επιτροπής που στεγάζεται στη Δ/νση Αυτ/σης 
και Αποκ/σης της Περιφέρειας (Ναπ. Ζέρβα 4-6, ΤΚ 453 
32 Ιωάννινα, 1ος όροφος - Γ ραφείο Γ ραμματείας) τη 
σχετική αίτησή τους για τον επανέλεγχο της υπόθεσής 
τους και τη μη βεβαίωση του προστίμου από την αρ¬ 
μόδια Δ.Ο.Υ., συνοδευόμενη από τα διάφορα στοιχεία 
και έγγραφα που ο πωλητής θεωρεί αναγκαία προς 
αιτιολόγηση του αιτήματος. 


2. Συνεπεία των προθεσμιών, που ορίζει ο παραπάνω 
Νόμος, αιτήματα θιγομένων πωλητών, που υποβάλλονται 
εκπρόθεσμα στην Τριμελή Επιτροπή, εισάγονται μεν προς 
συζήτηση αλλά για τον παραπάνω λόγο απορρίπτονται. 

3. Η ενέργεια του θίγόμενου πωλητή να προσφύγει, κατά 
τα ως άνω, ενώπιον της Τριμελούς Επιτροπής, ουδόλως 
σχετίζεται με το, υπό του Νόμου, παρεχόμενο δικαίωμα 
αυτού, να προσφύγει ενώπιον του αρμοδίου Διοικητικού 
Πρωτοδικείου, για ακύρωση της Πράξης Βεβαίωσης Πα¬ 
ράβασης, μέσα σε προθεσμία είκοσι (20) ημερών από την 
ημερομηνία έκδοσης της Πράξης αυτής. 

Αρθρο 5 

Ειδικές υποχρεώσεις της καθ’ ύλην αρμόδιας 
Δ/νσης ή Τμήματος Εμπορίου των κατά τόπους 
Νομαρχιακών Αυτοδιοικήσεων 

1. Η καθ’ ύλην αρμόδια Δ/νση ή Τμήμα Εμπορίου των 
κατά τόπους Νομαρχιακών Αυτοδιοικήσεων, αμέσως 
μετά τη λήψη του σχετικού πορίσματος της Τριμελούς 
Επιτροπής, περί του οποίου γίνεται αναφορά στην πα¬ 
ράγραφο 3 του άρθρου 3 της παρούσας, οφείλει να 
ενημερώσει εγγράφως τον ενδιαφερόμενο πωλητή, 
σχετικά με το πόρισμα αυτό. 

2. Η θέση της Τριμελούς Επιτροπής, όπως διατυπώνε¬ 
ται στο πόρισμα αυτό είναι δεσμευτική για την ανωτέρω 
Υπηρεσία, ως προς τις παραπέρα διαδικασίες (διαβί¬ 
βαση ή μη του σχετικού φακέλου στη Δ.Ο.Υ.), υπό την 
προϋπόθεση όμως ότι ο ενδιαφερόμενος πωλητής, δεν 
έχει ασκήσει νομίμως, ενώπιον του Διοικητικού Πρω¬ 
τοδικείου, την αναφερόμενη στην παράγραφο 3 του 
άρθρου 4 της παρούσας, προσφυγή. 

Αρθρο 6 
Αλλες ρυθμίσεις 

1. Η Τριμελής Επιτροπή, ως Συλλογικό Όργανο, επί λοι¬ 
πών θεμάτων που την ενδιαφέρουν και δεν αναφέρονται 
στην παρούσα, ανατρέχει στο ν. 2690/1999. 

2. Σχετικές αιτήσεις θιγομένων πωλητών Λαϊκών Αγορών 
και Υπαιθρίου Εμπορίου, που έχουν υποβληθεί πριν τη δη¬ 
μοσίευση της παρούσας, θα εξετασθούν από την Τ ριμελή 
Επιτροπή, σύμφωνα με τα οριζόμενα παραπάνω. 

Αρθρο 7 

Με την απόφαση αυτή ανακαλείται η υπ’ αριθμ. 
28893/13.1.2006 όμοια μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 5 Απριλίου 2006 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθ. 8409 (8) 

Μεταφορά οργανικών θέσεων υπαλλήλων Τεχνικής Υπη¬ 
ρεσίας των ΦΠΥΥΚΑ αρμοδιότητας της Β' Δ.Υ.ΠΕ. 
στην Κεντρική Υπηρεσία. 

Ο ΔΙΟΙΚΗΤΗΣ ΤΗΣ Β' Δ.Υ.ΠΕ. ΑΤΤΙΚΗΣ 

Έχοντας υπόψη: 

α) Την διάταξη της παρ. 17 του άρθρου 4 του ν. 
3329/2005 (ΦΕΚ 81/Α'/2005) «Περιφερειακή συγκρότηση 
του Εθνικού Συστήματος Υγείας και Κοινωνικής Αλλη- 

λεγγύης» όπως τροποποιήθηκε με την παρ. 4 του άρ¬ 
θρου 50 του ν. 3370/2005 ( ΦΕΚ 176Α711.7.2005), 

β) Το γεγονός ότι με την σύσταση της παρακάτω Ενι¬ 
αίας Τεχνικής Υπηρεσίας δεν προκαλείται επιβάρυνση 
του κρατικού προϋπολογισμού, αποφασίζουμε: 

1. Τη σύσταση, ως Διεύθυνσης στην Β' Δ.Υ.ΠΕ. Αττικής, 
Ενιαίας Τεχνικής Υπηρεσίας με σκοπό την πλέον συ¬ 
ντονισμένη, ουσιαστική και παραγωγική λειτουργία των 
Τεχνικών Υπηρεσιών των ΦΠΥΥΚΑ της Β' Υγειονομικής 
Περιφέρειας Αττικής. 

Στην Ενιαία Τεχνική Υπηρεσία, που θα εποπτεύει, θα 
συντονίζει και θα ελέγχει τη δράση όλων των ανωτέρω 
Τεχνικών Υπηρεσιών, προβλέπονται έξι οργανικές θέ¬ 
σεις, οι οποίες μεταφέρονται σε αυτήν από τους εξής 
ΦΠΥΥΚΑ της Β' Υγειονομικής Περιφέρειας Αττικής. 

1. Μία θέση κλάδου ΠΕ Μηχανικών, από το Σισμανό- 
γλειο Γενικό Νοσοκομείο. 

2. Μια θέση κλάδου ΠΕ Μηχανικών, από το Γενικό 
Ογκολογικό Νοσοκομείο Κηφισιάς Οι Άγιοι Ανάργυροι. 

3. Μία θέση κλάδου ΠΕ Μηχανικών, από το Γενικό 
Νοσοκομείο Ασκληπιείο Βούλας. 

4. Μία θέση κλάδου ΠΕ Μηχανικών από το Γ.Ν.Α Γ. 
Γ εννηματάς. 

5. Μία θέση κλάδου ΤΕ Τεχνολογικών Εφαρμογών από 
το Γ.Ν.Α ΚΑΤ. 

6. Μία θέση κλάδου ΤΕ Τεχνολογικών Εφαρμογών, από 
το Σισμανόγλειο Γ.Ν. 

2. Τη μεταφορά στις ανωτέρω οργανικές θέσεις των 
ήδη υπηρετούντων σε αυτές εξής υπαλλήλων, οι οποίοι 
εντάσσονται στο προσωπικό της Β' Δ.Υ.Π.Ε Αττικής. 

1. Μπεχράκης Νικόλαος, υπάλληλος κλάδου ΠΕ Μηχανι¬ 
κών με ειδικότητα Πολιτικός Μηχανικός, με Α' βαθμό. 

2. Βασιλειάδης Νεοκλής, υπάλληλος κλάδου ΠΕ Μηχα¬ 
νικών με ειδικότητα Αρχιτέκτονας, με Α' βαθμό. 

3. Χάλαρης Περικλής, υπάλληλος κλάδου ΠΕ Μηχανι¬ 
κών με ειδικότητα Ηλεκτρολόγος, με Α' βαθμό. 

4. Παπουλάκος Δημήτριος, υπάλληλος κλάδου ΠΕ Μη¬ 
χανικών με ειδικότητα Μηχανολόγων-Μηχανικών, με Γ' 
βαθμό. 

5. Ζήρος Θεόδωρος, υπάλληλος κλάδου ΤΕ Μηχανι¬ 
κών με ειδικότητα υπομηχανικός δομικών έργων, με Α' 
βαθμό. 

6. Μπληζιώτης Κωνσταντίνος, υπάλληλος κλάδου ΤΕ 
Τεχνολογικών Εφαρμογών με ειδικότητα εργοδηγός 
με Α' βαθμό. 

3. Το έργο της Υπηρεσίας αυτής συνίσταταί: 

• Στον έλεγχο, εποπτεία και συντονισμό των τεχνι¬ 
κών Υπηρεσιών των Μονάδων περιοχής ευθύνης της Β' 
Υγειονομικής Περιφέρειας Αττικής. 

• Στη σύνταξη τεχνικών προδιαγραφών για την προ¬ 
μήθεια προϊόντων, μηχανημάτων και υπηρεσιών, κινητών 
και ακινήτων πραγμάτων από τη Β' ΔΥΠΕ. Αττικής και 
τις Μονάδες ευθύνης της. 

• Στη σύνταξη μελετών, εισηγήσεων, τεχνικών εκθέ¬ 
σεων και γνωματεύσεων, για οποιοδήποτε τεχνικό θέμα, 
που αφορά οποιοδήποτε κινητό και ακίνητο στοιχείο, 
που ανήκει ή πρόκειται να αποκτηθεί από την Β' ΔΥΠΕ. 
Αττικής και τους Φορείς ευθύνης της, κατόπιν αιτήματος 
του Δ.Σ. της Β' ΔΥΠΕ. Αττικής ή του Διοικητού αυτής ή 
του Δ.Σ. των Φορέων περιοχής ευθύνης της Β' ΔΥΠΕ. 
Αττικής. 

• Στην εκτέλεση τεχνικών έργων, στην επισκευή και 
τη συντήρηση όλων των κινητών και ακινήτων περιου¬ 


σιακών στοιχείων και των Φορέων περιοχής ευθύνης 
της Β' ΔΥΠΕ. Αττικής. 

• Στη συμμετοχή της Υπηρεσίας ή υπαλλήλων αυτής 
σε Επιτροπές κατάρτισης αυτοψίας, πραγματογνω¬ 
μοσύνης, κατάρτισης κτιριολογικών προγραμμάτων, 
αξιοποίησης κινητής και ακίνητης περιουσίας Β' ΔΥΠΕ 
Αττικής και των Φορέων αυτής, σε διαγωνισμούς για 
την προμήθεια πάσης φύσεως κινητών και ακινήτων 
πραγμάτων, μηχανημάτων, εγκαταστάσεων. 

• Στον έλεγχο, επίβλεψη και παραλαβή κάθε τεχνικού 
έργου και προμήθειας υπηρεσιών, μηχανημάτων, κινητών 
και ακινήτων στοιχείων. 

3. Την οργάνωση της Ενιαίας Τεχνικής Υπηρεσίας ως 
εξής: 

Α. Προίσταται αυτής υπάλληλος, που επιλέγεται από 
το Υπηρεσιακό Συμβούλιο της Β' ΔΥΠΕ., Αττικής μεταξύ 
όλων των τεχνικών υπαλλήλων αυτής, κατηγορίας ΠΕ 
που έχουν Α' βαθμό και τουλάχιστον 4 χρόνια σ’ αυτόν. 
Ο Προϊστάμενος της Ενιαίας Τεχνικής Υπηρεσίας προΐ- 
σταται όλων των υπαλλήλων αυτής και αναφέρεται στο 
Διοικητή ή Αντιπρόεδρο Δ.Σ. της Β' ΔΥΠΕ. Αττικής και 
το Δ.Σ. αυτής, υπό την έγκριση των οποίων τελούν οι 
ενέργειες της συγκεκριμένης Δ/νσης. Η Γραμματειακή 
υποστήριξη του έργου της Δ/νσης εξασφαλίζεται από 
2 (δύο) Διοικητικούς υπαλλήλους, που αποτελούν την 
Γραμματεία της Δ/νσης. 

Ο Προϊστάμενος της Ενιαίας Τεχνικής Υπηρεσίας 
της Β' ΔΥΠΕ. Αττικής για την επίτευξη του έργου της 
Υπηρεσίας μπορεί να συγκαλεί συσκέψεις με όσους 
Προϊσταμένους των Τεχνικών Υπηρεσιών των ΦΠΥΥΚΑ 
της Β' ΔΥΠΕ. Αττικής κρίνει απαραίτητο. 

Β. Η Δ/νση της Ενιαίας Τεχνικής Υπηρεσίας της Β' 
ΔΥΠΕ. Αττικής συγκροτείται από τρία τμήματα: Το Τμή¬ 
μα Μελετών και Προδιαγραφών, το Τμήμα'Εργων και το 
Τμήμα Βιοϊατρικής Τεχνολογίας. 

α) Το Τμήμα Μελετών και προδιαγραφών, στο οποίο 
προβλέπονται μια οργανική θέση υπαλλήλου ΠΕ Μηχα¬ 
νικού ειδικότητας Αρχιτεκτόνων, και μια οργανική θέση 
υπαλλήλου ΤΕ Μηχανικού με ειδικότητα υπομηχανικών 
δομικών έργων έχει τις εξής αρμοδιότητες: 

• θα προβαίνει στις αντίστοιχες εισηγήσεις - γνωμο¬ 
δοτήσεις προς τον Διοικητή ή το Διοικητικό Συμβούλιο 
της Β' ΔΥΠΕ. Αττικής, θα συντάσσει προδιαγραφές, θα 
εκπονεί μελέτες και θα μεριμνά για ανάθεση και εκτέλε¬ 
ση Δημόσιων Συμβάσεων εκπόνησης μελετών, παροχής 
συναφών υπηρεσιών κλπ που αφορούν έργα επεκτά¬ 
σεων, επισκευών ανακαινίσεων και αναδιαρρυθμίσεων 
κ.λπ. σύμφωνα με τις ισχύουσες διατάξεις μελετών των 
ΦΠΥΥΚΑ της Β' ΔΥΠΕ. Αττικής. 

• Την διαδικασία εκδόσεως οικοδομικών αδειών. 

• Την κτηματογράφηση ή τον έλεγχο κτηματογράφη- 
σης και την τήρηση αρχείου της ακίνητης περιουσίας. 

• Τη σύνταξη σχετικού για κάθε ακίνητο σχεδιαγράμ¬ 
ματος. 

• Τον σχεδίασμά και προγραμματισμό για την κα¬ 
λύτερη αξιοποίηση της περιουσίας σε συνεργασία με 
την Διεύθυνση Οικονομικής Οργάνωσης και Υποστήρι¬ 
ξης. Επίσης εισηγήσεις στο Διοικητικό Συμβούλιο της 
Β' Δ.Υ.ΠΕ. Αττικής σε συνεργασία με την Νομική Υπη¬ 
ρεσία και την Διεύθυνση Οικονομικής Οργάνωσης και 
Υποστήριξης για την αποδοχή κληροδοτημάτων κ.λ.π. 
καθώς και την διενέργεια αυτοψιών, μετρήσεων και 
εκτιμήσεων, προς υποστήριξη των συμφερόντων της 

Β' Δ.Υ.ΠΕ. Αττικής και των ΦΠΥΥΚΑ της Β' Υγειονομικής 
Περιφέρειας Αττικής. 

β) Το Τμήμα Έργων, στο οποίο προβλέπονται μία 
οργανική θέση υπαλλήλου ΠΕ Πληροφορικής και μία 
οργανική θέση υπαλλήλου ΤΕ Τεχνολογικών Εφαρμο¬ 
γών, θα είναι υπεύθυνο για την δημοπράτηση, εκτέλε¬ 
ση, επίβλεψη, και την παραλαβή έργων των ΦΠΥΥΚΑ 
της Β' ΔΥΠΕ. Αττικής, σύμφωνα με τις διατάξεις του ν. 
3329/2005 (ΦΕΚ 81/Α'/2005) «Περιφερειακή συγκρότηση 
του Εθνικού Συστήματος Υγείας και Κοινωνικής Αλλη¬ 
λεγγύης» και των σχετικών διατάξεων περί «Δημοσίων 
Έργων» και έχει τις εξής αρμοδιότητες: 

• Ελέγχει και εποπτεύει τον προγραμματισμό και την 
εκτέλεση των απαραίτητων τεχνικών έργων, συντή¬ 
ρησης, ανανέωσης, επέκτασης και βελτίωσης των κτι- 
ριακών-οικοδομικών, μηχανολογικών, ηλεκτρολογικών 
εγκαταστάσεων, δικτύων και συστημάτων Πληροφορι¬ 
κής των ΦΠΥΥΚΑ της Β' ΔΥΠΕ. Αττικής. 

• Παρέχει τεχνική υποστήριξη στα θέματα προμηθειών 
- εξοπλισμού στο Τμήμα Προμηθειών της Διεύθυνσης 
Οικονομικής Οργάνωσης και Υποστήριξης της Β' ΥΠΕ. 
Αττικής, για τον απαραίτητο οικοδομικό, μηχανολογικό 
και ηλεκτρολογικό εξοπλισμό των εγκαταστάσεων, των 
ανταλλακτικών συντήρησης και των απαραιτήτων ανα¬ 
λωσίμων υλικών λειτουργίας των οικοδομικών αλλά και 
ηλεκτρομηχανολογικών εγκαταστάσεων των ΦΠΥΥΚΑ 
της Β' ΔΥΠΕ. Αττικής. 

• Γνωμοδοτεί για τις αναθέσεις και τις επιβλέψεις 
συμβάσεων συντήρησης (προληπτικής - επανορθωτι¬ 
κής) των ηλεκτρομηχανολογικών εγκαταστάσεων και 
κτιριακών εγκαταστάσεων των ΦΠΥΥΚΑ της Β' ΔΥΠΕ. 
Αττικής, όπου απαιτείται. 

• Γνωμοδοτεί για την ικανοποιητική και σύμφωνα με 
τις ισχύουσες διατάξεις και κανονισμούς λειτουργία, την 
εισήγηση ανανέωσης ή βελτίωσης, όπου απαιτείται, του 
μόνιμου εξοπλισμού μαγειρείων (Γραφείο Διατροφής), 
του μόνιμου εξοπλισμού Πλυντηρίων - σιδερωτηρίων 
(Γραφείο Ιματισμού), του λοιπού μόνιμου και κινητού 
εξοπλισμού καθώς και του κινητού και μόνιμου Ξενο¬ 
δοχειακού Εξοπλισμού των ΦΠΥΥΚΑ της Β' ΔΥΠΕ. Ατ¬ 
τικής. 


• Όπου απαιτείται από τον Νόμο 3329/2005 θα προ¬ 
βαίνει στις αντίστοιχες εισηγήσεις - γνωμοδοτήσεις 
προς τον Διοικητή ή το Διοικητικό Συμβούλιο της Β' 
ΔΥΠΕ. Αττικής. 

γ) Το Τμήμα Βιοϊατρικής Τεχνολογίας, στο οποίο προ- 
βλέπεται μια οργανική θέση υπαλλήλου ΠΕ Μηχανικού 
ειδικότητας Ηλεκτρολόγου, έχει τις παρακάτω αρμο¬ 
διότητες: 

• Γ νωμοδοτεί και εισηγείται για την ορθολογική χρήση 
του Ιατροτεχνολογικού Εξοπλισμού των ΦΠΥΥΚΑ της 
Β' ΔΥΠΕ. Αττικής. 

• Γνωμοδοτεί και εισηγείται για την αξιοποίηση και 
την αξιόπιστη λειτουργία του Ιατροτεχνολογικού Εξο¬ 
πλισμού των ΦΠΥΥΚΑ της Β' ΔΥΠΕ. Αττικής. 

• Γνωμοδοτεί και εισηγείται για την ανανέωση του 
Ιατροτεχνολογικού Εξοπλισμού των ΦΠΥΥΚΑ της Β' 
ΔΥΠΕ. Αττικής. 

• Παρέχει τεχνική υποστήριξη στα θέματα προμηθειών 
Ιατροτεχνολογικού εξοπλισμού στο Τμήμα Προμηθειών 
της Διεύθυνσης Οικονομικής Οργάνωσης και Υποστήρι¬ 
ξης της Β' ΔΥΠΕ. Αττικής. 

• Γνωμοδοτεί και εισηγείται για την ανάθεση και 
επίβλεψη συμβάσεων συντήρησης Ιατροτεχνολογικού 
Εξοπλισμού των ΦΠΥΥΚΑ της Β' ΔΥΠΕ. Αττικής. 

• Γνωμοδοτεί εισηγείται και συντάσσει προδιαγρα¬ 
φές Ιατροτεχνολογικού εξοπλισμού των ΦΠΥΥΚΑ της 
Β' ΔΥΠΕ. Αττικής. 

• Όπου απαιτείται από το νόμο 3329/2005 θα προ¬ 
βαίνει στις αντίστοιχες εισηγήσεις - γνωμοδοτήσεις 
προς τον Διοικητή ή το Διοικητικό Συμβούλιο της Β' 
ΔΥΠΕ Αττικής. 

Οποιαδήποτε άλλη σχετική απόφαση ανακαλείται και 
θεωρείται ως μηδέποτε εκδοθείσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2006 
Ο Διοικητής της 

Β' Υγειονομικής Περιφέρειας Αττικής 
ΠΑΝΑΓΙΩΤΗΣ ΠΡΕΖΕΡΑΚΟΣ 

